Svarbus teisinis pranešimas

|

52007PC0122

Pasiūlymas Tarybos reglamentas iš dalies keičiantis Reglamentą (EB) Nr. 1290/2005 dėl bendrosios žemės ūkio politikos finansavimo  /* KOM/2007/0122 galutinis - CNS 2007/0045 */

	[pic] | EUROPOS BENDRIJŲ KOMISIJA |Briuselis, 20.3.2007KOM(2007) 122 galutinis2007/0045 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 1290/2005 dėl bendrosios žemės ūkio politikos finansavimo(pateikta Komisijos)AIŠKINAMASIS MEMORANDUMASPASIūLYMO APLINKYBėS-  Pasiūlymo pagrindas ir tikslaiReikalavime skelbti informaciją apie Bendrijos fondų lėšų gavėjus, įtrauktame į Finansinį reglamentą 2006 m. gruodžio 13 d. Tarybos reglamentu (EB, Euratomas) Nr. 1995/2006, yra numatyta, kad į atitinkamas specialiąsias sektorių taisykles reikia įtraukti tam tikras būtinas nuostatas. Kad šis reikalavimas būtų įgyvendintas, būtina iš dalies pakeisti Tarybos reglamentą (EB) Nr. 1290/2005 dėl bendrosios žemės ūkio politikos finansavimo. Be to, reikėtų aptarti kai kurias neišspręstas problemas, susijusias su veiksmingu reglamento taikymu.Taigi šiame pasiūlyme sprendžiami šie klausimai:1. Informacijos apie EŽŪGF ir EŽŪFKP fondų lėšų gavėjus skelbimasVadovaujamasi šiais principais:-  EŽŪGF išlaidų atveju atskiriamos tiesioginės išmokos ir kitos lėšos,-  EŽŪFKP išlaidų atveju pateikiama viena bendra viso viešojo finansavimo suma,-  ex post metinis paskelbimas per biudžetinius metus,-  į skelbimą įtraukiamos EŽŪFKP išlaidos, padarytos nuo 2007 m. sausio 1 d., ir EŽŪGF išlaidos, padarytos nuo 2007 m. spalio 16 d.,-  valstybės narės informaciją skelbia nacionaliniu lygmeniu.Išsami tvarka turėtų būti nustatyta įgyvendinimo taisyklėse, kurias priims Komisija.2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles[1], VI priede nurodyta, kad nuo 2008 m. bent kartą per metus valstybių narių valdymo institucijos elektroniniu ar kitu būdu skelbia pagal kaimo plėtros programas paramą gaunančių paramos gavėjų sąrašą, priemonių pavadinimus ir tokioms priemonėms skirtų viešųjų lėšų sumas. Tačiau data, nuo kurios pradedama skelbti šiuos duomenis, nesutampa su Reglamente (EB, Euratomas) Nr. 1605/2002, su pakeitimais, padarytais Reglamentu (EB) Nr. 1995/2006, nurodyta data – šio fondo lėšų gavėjų sąrašas ex post skelbiamas nuo 2007 m. sausio 1 d.2. Mėnesinių ir tarpinių išmokų valstybėms narės sumažinimas ir sustabdymasŠiuo metu pagal 17 ir 27 straipsnius taikoma tvarka nėra gerai pritaikyta atvejams, kai nacionalinėje kontrolės sistemoje trūksta pagrindinių elementų arba jie neveiksmingi ilgą laiką ir kai nėra priemonių padėčiai pagerinti artimiausioje ateityje. Todėl siūloma nustatyti naują tvarką, pagal kurią Komisija turės teisę, bet neprivalės sumažinti išmokas ar sustabdyti jų mokėjimą. Šia tvarka bus galima pasinaudoti, jei bus įvykdytos visos šios sąlygos:-  Komisija jau du kartus pritaikė finansines korekcijas tos pačios priemonės atžvilgiu ir dėl tos pačios priežasties,-  trūksta vieno ar kelių aptariamos kontrolės sistemos pagrindinių elementų arba jie veikia nesklandžiai dėl nustatytų trūkumų rimtumo ar jų užsitęsusio pobūdžio,-  Komisijos nuomone valstybė narė neįgyvendino Komisijos rekomendacijos ištaisyti padėtį ir artimiausiu metu negali ar negalės pašalinti tokių trūkumų.Prieš sumažinant išmokas ar sustabdant jų mokėjimą valstybei narei turėtų būti nusiųstas perspėjantis laiškas. Sprendimas turėtų galioti tam tikrą Komisijos nustatytą laikotarpį, jį taikant išmokoms po sprendimo priėmimo, tačiau procedūros kartoti kas mėnesį nereikės.3. Reglamento 31 straipsnio 5 dalies pakeitimas (vadinamosios 24 mėnesių taisyklės išimtys)Reglamente (EEB) Nr. 4045/89 reikalaujama, kad valstybės narės atliktų tam tikrų BŽŪP išlaidų ex post patikrinimus. Tikslus reglamento 31 straipsnio 4 dalyje nustatytos 24 mėnesių taisyklės interpretavimas neleidžia Komisijai pritaikyti finansinių korekcijų valstybėms narėms, jeigu jos nesilaiko patikrinimų įsipareigojimų pagal pirmiau minėtą reglamentą dėl laiko, likusio po valstybės narės atliktų patikrinimų, stokos. Todėl siūloma iš dalies keisti reglamento 31 straipsnio 5 dalį, kad Komisija turėtų pakankamai laiko patikrinti, ar valstybės narės įvykdė patikrinimų įsipareigojimus pagal Reglamentą (EEB) Nr. 4045/89 ir ar, prireikus, pritaikė finansines korekcijas.4. Komisijai suteikti įgyvendinimo įgaliojimai pagal 42 straipsnįSiūloma pakeisti šį straipsnį, kad Komisija galėtų priimti išsamias reglamento nuostatų įgyvendinimo taisykles. Be to, atsižvelgiant į naują reglamento straipsnį dėl skaidrumo, reikėtų daryti tiesioginę nuorodą į straipsnį dėl įgyvendinimo įgaliojimų, susijusių su skaidrumo nuostata, kad Komisijai būtų suteikta teisė priimti išsamias taikymo taisykles.5. Techniniai pritaikymaiGaliausiai siūloma išspręsti keletą mažesnių techninių problemų, visų pirma susijusių su EŽŪFKP finansinio valdymo, struktūrinių fondų finansinio valdymo ir intervencinių priemonių finansavimo darna, kai suma už vienetą nenustatyta.-  Bendrosios aplinkybėsRemiantis kai kuriais teisės aktais jau įmanoma sumažinti mėnesines ir tarpines išmokas. Tačiau atsižvelgiant į specialią šiame pasiūlyme aptariamą padėtį, reikėtų tam tikrų patobulinimų. Kiek tai susiję su skaidrumu, atsižvelgiant į besikeičiančius teisės aktus, reikia priderinti reglamentą.-  Pasiūlymo srityje galiojančios nuostatosTarybos reglamento (EB) Nr. 1290/2005 17, 27 ir 42 straipsniaiReglamento (EB) Nr. 1083/2006 105 straipsnio 3 dalisTarybos reglamento (EB) Nr. 1605/2002 30 straipsnio 3 dalis ir 53b straipsnis-  Derėjimas su kitomis Sąjungos politikos sritimis ir tikslaisNetaikytina.KONSULTACIJOS SU SUINTERESUOTOMIS šALIMIS IR POVEIKIO įVERTINIMAS-  Konsultacijos su suinteresuotosiomis šalimisNetaikytina, nes pasiūlyme iš esmės aptariami valstybių narių ir Komisijos ryšiai.-  Tiriamųjų duomenų rinkimas ir pritaikymasNepriklausomo tyrimo neprireikė.-  Poveikio įvertinimasKad būtų iš dalies pakeistas galiojantis Tarybos reglamentas, reikia priimti Tarybos reglamentą.Kitomis priemonėmis, kaip nurodyta, šis tikslas nebūtų pasiektas, nes jos neturi tokio paties teisinio poveikio.TEISINIAI PASIūLYMO ASPEKTAI-  Siūlomų veiksmų santrauka-  su skaidrumu susijusios teisinės nuostatos įvedimas,-  nauja BŽŪP finansuojamų mėnesinių ir tarpinių išmokų valstybėms narėms sumažinimo tvarka esant tam tikrai padėčiai,-  sugriežtintas finansinių korekcijų taikymas atlikus patikrinimus po mokėjimų,-  techniniai pritaikymai.-  Teisinis pagrindasEuropos bendrijos steigimo sutarties 37 straipsnio 2 dalies trečia pastraipa.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl šios (-ių) priežasties (-ių).Atlikus dalinį pakeitimą, susijusį su sumažinimais, bus galima taikyti procedūrą, iš esmės atitinkančią esamas procedūras. Pasiūlyme pateikiamos pakankamai paprastos nuostatos dėl skaidrumo, kurioms pritarė valstybės narės. Atlikus kitus dalinius pakeitimus Reglamentas (EB) Nr. 1290/22005 būtų įgyvendinamas geriau.Dėl šio pasiūlymo regionų ir vietos valdžios institucijoms, ekonominės veiklos vykdytojams ir piliečiams tenkantis administracinė našta nepadidės. Valstybėms narėms ir Bendrijai tenkanti administracinė našta yra minimali, o finansinė našta nesikeičia. Kad būtų įgyvendintos nuostatos dėl skaidrumo reikia papildomų valstybių narių ir Bendrijos pastangų.-  Priemonių pasirinkimasSiūlomos priemonės: reglamentas.Kitos priemonės būtų netinkamos dėl toliau nurodytų priežasčių.Tarybos reglamentas gali būti iš dalies pakeistas tik Tarybos reglamentu.POVEIKIS BIUDžETUIPasiūlymas neturi poveikio Bendrijos biudžetui.PAPILDOMA INFORMACIJA-  Galiojančių teisės aktų panaikinimasNetaikoma.Tačiau reikėtų pažymėti, kad Tarybos reglamento, nustatančio tiesioginių išmokų savanoriško moduliavimo, numatyto Reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, taisykles bei iš dalies keičiančiame Reglamentą (EB) Nr. 1290/2005, pasiūlyme[2] Komisija pasiūlė Reglamento (EB) Nr. 1290/2005 42 straipsnio dalinį pakeitimą, kuris yra panašus į šio pasiūlymo 1 straipsnio 8 dalyje pateiktą dalinį pakeitimą, todėl pastarasis turėtų pakeisti pirmąjį dalinį pakeitimą.2007/0045 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 1290/2005 dėl bendrosios žemės ūkio politikos finansavimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnio 2 dalies trečią pastraipą,atsižvelgdama į Komisijos pasiūlymą,atsižvelgdama į Europos Parlamento nuomonę[3],pasikonsultavusi su Europos duomenų apsaugos priežiūros pareigūnu,kadangi:1.  Intervencinių priemonių, kurių atžvilgiu nenustatyta suma už vienetą taikant bendros rinkos organizavimą, atveju reikėtų nustatyti įgyvendinimo taisykles, visų pirma susijusias su metodu, kuriuo remiantis nustatomos finansuotinos sumos, kai finansuojamos išlaidos, susidarančios telkiant lėšas, reikalingas produktams supirkti ir išlaidos, susijusios su sandėliavimu bei, tam tikrais atvejais, perdirbimo operacijomis.2.  Atsižvelgiant į tų priemonių pobūdį ir Tarybos sprendimą 90/424/EEB dėl išlaidų veterinarijos srityje[4], reikėtų nustatyti, kad išimtiniais tinkamai pagrįstais atvejais EŽŪGF galėtų finansuoti įgyvendinant tokias priemones ir priemones susidarančias administracines ir personalo išlaidas.3.  Reglamento (EB) Nr. 1290/2005[5] 17 straipsnyje numatyta tvarka, kurios laikosi Komisija spręsdama dėl mėnesinių išmokų sumažinimo ar jų mokėjimo sustabdymo. To reglamento 27 straipsnyje numatyta tvarka, kurios laikomasi sprendžiant dėl tarpinių išmokų sumažinimo ar jų mokėjimo sustabdymo.4.  Remdamasi Reglamento (EB) Nr. 1290/2005 31 straipsniu Komisija nusprendžia, kokios sumos nefinansuojamos Bendrijos lėšomis, jeigu ji nustato, kad išlaidos padarytos pažeidžiant Bendrijos taisykles. Pradėjusi procedūrą dėl tam tikrų išlaidų nefinansavimo Bendrijos lėšomis, Komisija, siekdama ištaisyti padėtį, atitinkamai valstybei narei teikia rekomendacijas dėl Bendrijos teisės aktų taikymo būdų. Jeigu valstybė narė neįgyvendina šių rekomendacijų, Komisija priima tolesnius sprendimus dėl atsisakymo finansuoti išlaidas. Be to, gali būti nustatyta, kad tam tikrais atvejais tokios rekomendacijos nebus ar negali būti įgyvendintos artimiausioje ateityje.5.  Esant tokiai padėčiai, tokia galimybė sumažinti mėnesines ar tarpines išmokas arba sustabdyti jų mokėjimą, kokia ji šiuo metu nustatyta Reglamento (EB) Nr. 1290/2005 17 ir 27 straipsniuose, nepakankamai apsaugoja Bendrijos finansinius interesus. Todėl manoma, kad tikslinga nustatyti naują tvarką, pagal kurią Komisija galės veiksmingiau sumažinti išmokas ar sustabdyti jų mokėjimą esant tam tikroms aplinkybėms.6.  Ex-ante išmokų sustabdymas ar sumažinimas žemės ūkio srityje galėtų turėti nemenką finansinį poveikį atitinkamai valstybei narei. Be to, palyginti su sprendimo dėl atitikties patikrinimo procedūra, valstybė narė turi labai nedaug galimybių savo pozicijai apginti prieš Komisiją. Dėl šių priežasčių nauja išmokų mokėjimo sustabdymo ar jų sumažinimo tvarka turėtų būti taikoma tik jeigu trūksta vieno ar kelių nacionalinės kontrolės sistemos pagrindinių elementų arba jie veikia nesklandžiai dėl nustatytų trūkumų rimtumo ar jų užsitęsusio pobūdžio.7.  Reikėtų nuostatų, patikslinančių, kokiomis sąlygomis tarpinė išlaidų, finansuojamų iš Europos žemės ūkio fondo kaimo plėtrai (EŽŪFKP), deklaracija yra nepriimtina.8.  1989 m. gruodžio 21 d. Tarybos reglamente (EEB) Nr. 4045/89 dėl valstybių narių atliekamų sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo ir panaikinančiame Direktyvą 77/435/EEB [6] reikalaujama, kad valstybės narės atliktų „n“ finansinių metų tam tikrų bendrajai žemės ūkio politikai finansuoti skirtų išlaidų ex post patikrinimus, atliekamus nuo n+1 m. liepos 1 d. iki n+2 m. birželio 30 d. Ataskaita apie patikrinimus tuo laikotarpiu Komisijai teikiama tik n+2 metų pabaigoje.9.  Atsižvelgiant į Reglamento (EB) Nr. 1290/2005 31 straipsnio 4 dalyje nustatytą laiko apribojimą Komisija praktiškai negali priimti sprendimo nefinansuoti išlaidų iš Bendrijos biudžeto, jeigu valstybė narė nesilaiko savo patikrinimų įsipareigojimų pagal Reglamentą (EB) Nr. 1290/2005. Siekiant išspręsti šią problemą, laiko apribojimo nereikėtų taikyti pažeidimams, susijusiems su valstybių narių patikrinimo įsipareigojimais pagal Reglamentą (EB) Nr. 1290/2005, jeigu Komisija imasi veiksmų per 12 mėnesių nuo valstybių narių ataskaitos gavimo datos.10.  Kadangi valstybės narės neprivalo pranešti Komisijai apie sprendimą, kaip jos panaudos ar planuoja panaudoti atšauktas lėšas ir kaip pakeis atitinkamos kaimo plėtros programos finansinį planą, Reglamento (EB) Nr. 1290/2005 33 straipsnio 4 dalies antrą pastraipą reikėtų išbraukti.11.  Siekiant suderinti Europos žemės ūkio orientavimo ir garantijų fondo (EŽŪOGF) Garantijų skyriaus pereinamojo laikotarpio taisykles ir naująsias nuostatas, taikomas kitam struktūrinių fondų programavimo laikotarpiui, reikėtų iš dalies pakeisti Reglamento (EB) Nr. 1290/2005 40 straipsnio 1 dalį atsižvelgiant į 2006 m. liepos 11 d. Tarybos reglamento, nustatančios bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999[7], 105 straipsnio 3 dalies nuostatas.12.  Būtina patikslinti teisinį pagrindą, kuriuo remiantis priimamos išsamios Reglamento (EB) Nr. 1290/2005 taikymo taisyklės. Visų pirma Komisijai turėtų būti sudarytos galimybės priimti išsamias taikymo taisykles, susijusias su informacijos apie paramos pagal bendrąją žemės ūkio politiką gavėjus skelbimu, su intervencinėmis priemonėmis, kai bendros rinkos organizavime nėra nustatytos sumos už vienetą, ir su perkeltais asignavimais to reglamento 3 straipsnio 1 dalies c punkte paminėtoms išlaidoms finansuoti.13.  Persvarstant Tarybos reglamentą (EB) Nr. 1605/2002 dėl Europos Bendrijų bendrajam biudžetui taikomo finansinio reglamento[8], į tą reglamentą buvo įtrauktos 30 straipsnio 3 dalies ir 53b straipsnio 2 dalies d punkto nuostatos, kuriomis vadovaujantis valstybės narės kiekvienais metais ex post skelbia fondų, finansuojamų iš Europos Bendrijų biudžeto, lėšų gavėjų sąrašą, kad būtų įgyvendinta Europos skaidrumo iniciatyva. Sektoriniuose reglamentuose turi būti numatytos su tokiu skelbimu susijusios priemonės. Kadangi Europos žemės ūkio garantijų fondas (EŽŪGF) ir EŽŪFKP yra Europos Bendrijų biudžeto dalis, ir jie finansuoja išlaidas taikant valstybių narių ir Bendrijos pasidalijamąjį valdymą. Todėl reikėtų nustatyti informacijos apie tų fondų lėšų gavėjus skelbimo taisykles. Šiuo tikslu valstybės narės turėtų užtikrinti, kad kasmet ex post būtų skelbiamas paramos gavėjų sąrašas ir sumos, kurias gavo kiekvienas gavėjas iš kiekvieno šių fondų.14.  Viešai skelbiant šią informaciją didinamas skaidrumas, susijęs su Bendrijos fondų, veikiančių bendrosios žemės ūkio politikos srityje, naudojimu, ir gerinamas šių fondų finansinis valdymas, visų pirma stiprinant naudojamų lėšų viešąją kontrolę. Atsižvelgiant į esminę siekiamų tikslų svarbą, tikslinga, remiantis proporcingumo principu ir reikalavimu dėl asmens duomenų apsaugos, numatyti nuostatą dėl bendro atitinkamos informacijos skelbimo, nes ja nesiekiama daugiau nei būtina demokratinėje visuomenėje ir kad būtų užkirstas kelias pažeidimams.15.  Todėl reikėtų atitinkamai iš dalies keisti Reglamentą (EB) Nr. 1290/2005,PRIĖMĖ ŠĮ REGLAMENTĄ:1 straipsnisReglamentas (EB) Nr. 1290/2005 iš dalies keičiamas taip:1) 3 straipsnis papildomas šia dalimi:„3. Kai pagal bendrą rinkų organizavimą nenustatyta suma už vienetą intervencinių priemonių atžvilgiu, EŽŪGF finansuoja atitinkamą priemonę visoje Bendrijoje taikydamas vienodas standartines sumas; visų pirma tai pasakytina apie valstybių narių lėšas, naudojamas produktams supirkti, fizinėms operacijoms, susijusioms su sandėliavimu, ir, tam tikrais atvejais, intervencinių produktų perdirbimui finansuoti.Atitinkami mokesčiai ir išlaidos apskaičiuojami 41 straipsnio 3 dalyje nustatyta tvarka.“2) 13 straipsnis papildomas šia dalimi:„Išimtiniais tinkamai pagrįstais atvejais pirma pastraipa netaikoma priemonėms ir programoms, kurioms taikomas Tarybos sprendimas 90/424/EEB.“3) Įterpiamas šis 17a straipsnis:„17a straipsnis Mėnesinių išmokų sumažinimas ir sustabdymas tam tikrais atvejais1. Nepažeidžiant 17 straipsnio nuostatų, Komisija, remdamasi šio straipsnio 2 ir 3 dalimis, gali nuspręsti sumažinti 14 straipsnyje minimas mėnesines išmokas arba sustabdyti jų mokėjimą sprendime nustatytu laikotarpiu.2. Mėnesinės išmokos gali būti sumažintos ar jų mokėjimas sustabdytas, jeigu įvykdomos visos šios sąlygos:a) Komisija jau priėmė ne mažiau kaip du sprendimus Bendrijos lėšomis nefinansuoti atitinkamos valstybės narės išlaidų, susijusių su ta pačia priemone dėl tų pačių priežasčių;b) a punkte minimo nefinansavimo priežastis yra ta, kad trūksta vieno ar kelių nacionalinės kontrolės sistemos pagrindinių elementų arba jie veikia nesklandžiai dėl nustatytų trūkumų rimtumo ar jų užsitęsusio pobūdžio,c) Komisija daro išvadą, kad atitinkama valstybė narė neįgyvendino rekomendacijų padėčiai ištaisyti ir artimiausioje ateityje jai nepavyks to padaryti.3. Prieš priimdama 1 dalyje minimą sprendimą Komisija atitinkamai valstybei narei praneša apie savo ketinimą ir jos prašo atsakyti per terminą, kurį Komisija nustato atsižvelgusi į problemos rimtumą ir kuris paprastai negali būti trumpesnis nei 30 dienų.Procentinis dydis, kuriuo mėnesinės išmokos gali būti sumažintos ar sustabdytos, yra nustatomas paskutiniajame Komisijos sprendime, kaip minima 2 dalies a punkte.“4) 26 straipsnio 4 dalis pakeičiama taip:„4. Jeigu viena iš 3 dalyje nustatytų sąlygų nėra įvykdyta, Komisija nedelsdama apie tai praneša akredituotai mokėjimo agentūrai ir koordinuojančiai įstaigai, jei tokia yra paskirta. Jeigu viena iš 3 dalies a ar c punktuose nustatytų sąlygų nėra įvykdyta, išlaidų deklaracija negali būti priimta.“5) Įterpiamas šis 27a straipsnis:„27a straipsnis Tarpinių išmokų sumažinimas ir sustabdymas tam tikrais atvejais17a straipsnis taikomas mutatis mutandis 26 straipsnyje minimų tarpinių išmokų sumažinimui ir jų mokėjimo sustabdymui.“6) 31 straipsnio 5 dalyje pridedamas šis c punktas:„c) kai valstybės narės pažeidžia savo įsipareigojimus pagal Tarybos reglamentą (EEB) Nr. 4045/89*, ir jeigu Komisija valstybei narei raštu pateikia savo patikrinimo išvadas per 12 mėnesių nuo valstybės narės ataskaitos apie atitinkamų išlaidų patikrinimo rezultatus.* OL L 388, 1989 12 30, p. 18.“7) 33 straipsnio 4 dalies antra pastraipa išbraukiama.8) 40 straipsnio 1 dalis pakeičiama taip:„1. Nukrypstant nuo Tarybos reglamento (EB) Nr. 1260/1999* 31 straipsnio 2 dalies, 32 straipsnio 4 dalies ir 37 straipsnio 1 dalies, Komisija automatiškai panaikina įsipareigojimus išmokėti dalines EŽŪGF Garantijų skyriaus iš dalies finansuojamas sumas, Komisijos patvirtintas 2000 m. sausio 1 d.– 2006 m. gruodžio 31 d., dėl kurių per 15 mėnesių nuo galutinio finansavimo reikalavimus atitinkančių išlaidų termino, nurodyto sprendime, kuriuo skiriamos fondų lėšos, Komisijai nebuvo pateikta patvirtinta faktiškai patirtų išlaidų ataskaita, galutinė įgyvendinimo ataskaita ir to reglamento 38 straipsnio 1 dalies f punkte nurodyta ataskaita, ne vėliau kaip per 6 mėnesius nuo to termino, nuo kurio neteisėtai išmokėtos sumos turi būti grąžintos.* OL L 161, 1999 6 26 p. 1.“9) 42 straipsnis iš dalies keičiamas taip:a) įžanginės dalies antras sakinys pakeičiamas taip:„Tos taisyklės visų pirma apima:“b) 1 punktas pakeičiamas taip:„1. sąlygas, taikomas mokėjimo agentūrų ir sertifikavimo įstaigų akreditacijai ir specialiai koordinavimo įstaigų akreditacijai, jų atitinkamoms funkcijoms, reikalingai informacijai ir jos pateikimo ar perdavimo Komisijai tvarkai;“c) įterpiami šie 8a, 8b ir 8c punktai:„8a. išsamias taisykles, taikomas EŽŪGF ir EŽŪFKP finansuojamų intervencinių viešojo saugojimo priemonių ir kitų išlaidų finansavimui ir apskaitai;8b. išsamias taisykles, susijusias su valstybių narių prievole skelbti 44a straipsnyje nustatytą informaciją apie paramos gavėjus, į kurias įtrauktos nuostatos dėl asmenų apsaugos tvarkant asmens duomenis.8c. sąlygas ir išsamias taisykles, taikomas perkeltiems asignavimams 3 straipsnio 1 dalies c punkte paminėtoms išlaidoms finansuoti.“10) Įterpiamas šis 44a straipsnis:„44a straipsnisParamos gavėjų sąrašo skelbimasPagal Reglamento (EB) Nr. 1605/2002 53b straipsnio 2 dalies d punktą valstybės narės užtikrina, kad kiekvienais metais būtų ex post skelbiamas EŽŪGF ir EŽŪFKP fondų lėšų gavėjų sąrašas ir sumos, kurias gavo kiekvienas gavėjas iš kiekvieno šių fondų.Skelbiant privaloma pateikti šią informaciją:a) EŽŪGF atveju – sumą, padalytą į tiesiogines išmokas, kaip apibrėžta Reglamento (EB) Nr. 1782/2003 2 straipsnio d punkte, ir kitas išlaidas;b) EŽŪFKP atveju – bendrą viešojo finansavimo sumą, skirtą kiekvienam gavėjui.“2 straipsnisŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .1 straipsnio 10 punktas taikomas EŽŪGF išlaidoms, patirtoms nuo 2007 m. spalio 16 d., ir EŽŪFKP išlaidoms, patirtoms nuo 2007 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas [1] OL L 368, 2006 12 23, p. 15.[2] COM(2006) 241 galutinis.[3] OL C …, …, p. ….[4] OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/965/EB (OL L 397, 2006 12 30, p. 22).[5] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).[6] OL L 388, 1989 12 30, p. 18. Reglamentas su paskutiniais pakeitimais, padarytais Reglamentu (EB) Nr. 2154/2002 (OL L 328, 2002 12 5, p. 4).[7] OL L 210, 2006 7 31, p. 25.[8] OL L 248, 2002 9 16, p. 1. Reglamentas su pakeitimais, padarytais Reglamentu (EB) Nr. 1995/2006 (OL L 390, 2006 12 30, p. 1).


				|

		52011PC0296

			TARYBOS REGLAMENTAS kuriuo iš dalies keičiamas 1998 m. gegužės 3 d. Reglamentas (EB) Nr. 975/98 dėl apyvartai skirtų euro monetų nominalų ir techninių duomenų Pasiūlymas TARYBOS REGLAMENTAS kuriuo iš dalies keičiamas 1998 m. gegužės 3 d. Reglamentas (EB) Nr. 975/98 dėl apyvartai skirtų euro monetų nominalų ir techninių duomenų /* KOM/2011/0296 galutinis - NLE 2011/0128 */

			   	2011/0128 (NLE)
Pasiūlymas
TARYBOS REGLAMENTAS
kuriuo iš dalies keičiamas 1998 m.
gegužės 3 d. Reglamentas (EB) Nr. 975/98 dėl apyvartai skirtų
euro monetų nominalų ir techninių duomenų
EUROPOS SĄJUNGOS
TARYBA,
atsižvelgdama į Sutartį dėl
Europos Sąjungos veikimo, ypač į jos 128 straipsnio 2 dalį,
atsižvelgdama
į Europos Komisijos pasiūlymą,
atsižvelgdama
į Europos Parlamento nuomonę,
atsižvelgdama
į Europos centrinio banko nuomonę,
kadangi:
(1)
2008 m. gruodžio 19 d. Komisijos rekomendacijoje
2009/23/EB dėl apyvartinių eurų monetų nacionalinių
pusių ir išleidimo bendrųjų gairių[1], kuri patvirtinta 2009 m. vasario 10 d.
Tarybos išvadomis, apibrėžti bendri principai, susiję su
apyvartinių eurų monetų nacionalinių pusių dizainu,
taip pat su abipusiu informavimu apie tą dizainą ir jo patvirtinimu.
(2)
Kadangi eurų monetos yra visos euro zonos
apyvartoje, jų nacionalinio dizaino ypatumai yra bendros svarbos reikalas.
Norint užtikrinti sklandžią jų apyvartą ir teisinį
tikrumą bei skaidrumą, toms Rekomendacijos 2009/23/EB
taisyklėms, kurios susijusios su apyvartinių eurų monetų
nominalais ir techniniais duomenimis, reikėtų suteikti teisiškai
privalomą formą jas integruojant į galiojantį Tarybos
reglamentą (EB) Nr. 975/98 dėl apyvartai skirtų euro monetų
nominalų ir techninių duomenų[2].
(3)
Eurų monetos turi bendrą
europietišką pusę ir išskirtinę nacionalinę pusę.
Bendrose europietiškose eurų monetų pusėse yra bendrosios
valiutos pavadinimas ir monetos nominalas. Nacionalinėje pusėje
neturėtų kartotis nei bendrosios valiutos pavadinimas, nei monetos
nominalas.
(4)
Eurų monetų nacionalinėje
pusėje turėtų būti aiškiai nurodytas jas išleidusios
valstybės narės pavadinimas, kad suinteresuoti monetų naudotojai
galėtų lengvai nustatyti, kuri valstybė narė jas išleido.
(5)
Dėl eurų monetų nacionalinių
pusių dizaino sprendžia kiekviena dalyvaujanti valstybė narė,
laikydamasi dabartiniu reglamentu nustatytų ribų ir atsižvelgdama
į tai, kad eurų monetos yra ne tik jas išleidusios valstybės
narės, bet visos euro zonos apyvartoje. Siekiant užtikrinti, kad eurų
moneta būtų iškart atpažįstama ir iš nacionalinės
pusės, visą jos dizainą turėtų juosti Europos
vėliavos 12 žvaigždučių.
(6)
Kad būtų lengviau atpažinti apyvartines
eurų monetas ir siekiant užtikrinti tinkamą jų kalimo
tęstinumą, nacionalinėse paprastų apyvartinių
eurų monetų pusėse naudojamas dizainas iš principo
neturėtų būti keičiamas, išskyrus atvejus, kai
pasikeičia monetoje nurodytas valstybės vadovas.
(7)
Vis dėlto valstybėms narėms
turėtų būti leidžiama išleisti progines apyvartines eurų
monetas didelės nacionalinės ar europinės svarbos įvykiams
paminėti, tačiau proginės monetos, kurias išleidžia visos
dalyvaujančios valstybės narės kartu, turėtų būti
skirtos tik didžiausiems europinės reikšmės įvykiams
paminėti. 2 eurų nominalo moneta yra labiausiai tinkama šiam tikslui,
daugiausia dėl didelio monetos skersmens ir techninių savybių,
kuriomis užtikrinama pakankama apsauga nuo padirbinėjimo.
(8)
Monetas leidžiančios valstybės narės
turėtų informuoti vienos kitas apie naujas nacionalines puses gerokai
iki planuojamos išleidimo datos. Tuo tikslu monetas leidžiančios
valstybės narės turėtų persiųsti eurų monetų
dizaino projektą Komisijai, kuri patikrins, ar tas dizainas atitinka
šį reglamentą.
(9)
Todėl Reglamentas (EB) Nr. 975/98
turėtų būti atitinkamai iš dalies pakeistas.
PRIĖMĖ ŠĮ
REGLAMENTĄ:
1 straipsnis
Į Reglamentą (EB) Nr. 975/98
įterpiami šie 1a–1h straipsniai:
„1a
straipsnis
Apyvartinių eurų monetų rūšys
1. Apyvartai skirtos
eurų monetos yra arba paprastos, arba proginės.
2. Apyvartinės
eurų monetos turi bendrą europietišką pusę ir
išskirtinę nacionalinę pusę.
1b
straipsnis
Valiutos
pavadinimo ir nominalo nebuvimas nacionalinėje pusėje
1. Apyvartinių eurų monetų
nacionalinėje pusėje nominalas nei visiškai, nei iš dalies dar
kartą nenurodomas. Joje nekartojamas bendrosios valiutos ar mažesnio jos
vieneto pavadinimas, nebent jis nurodomas skirtinga abėcėle.
2. Tačiau 2 eurų monetos briaunoje
įspaustoje žymėje gali būti nominalo ženklas su sąlyga, kad
naudojamas tik skaičius „2“ arba terminas „euro“, arba abu.
1c straipsnis
Monetas išleidusios valstybės narės tapatybė
nacionalinėje pusėje
Visų nominalų apyvartinių
eurų monetų nacionalinėje pusėje yra monetas išleidusios
valstybės narės ženklas, t. y. tos valstybės narės
pavadinimas arba jo santrumpa.
1d straipsnis
Nacionalinės pusės dizainas
1. Apyvartinių eurų monetų
nacionalinėje pusėje vaizduojama 12 žvaigždučių,
juosiančių visą nacionalinį dizainą, įskaitant
metų nuorodą bei monetą išleidusios valstybės narės
pavadinimą. 12 žvaigždučių vaizduojamos taip pat kaip ant
Europos vėliavos.
2. Dizainas parenkamas atsižvelgiant į
tai, kad eurų monetos yra visų dalyvaujančių valstybių
narių, kaip apibrėžta Reglamento (EB) Nr. 974/98[3] 1 straipsnyje, apyvartoje.
1e
straipsnis
Paprastų
apyvartinių eurų monetų nacionalinių pusių pakeitimai
1. Nepažeidžiant 1f straipsnio,
apyvartinių eurų ir centų monetų nacionalinės
pusės dizainas nekeičiamas, išskyrus atvejus, kai pasikeičia
monetoje nurodytas valstybės vadovas. Tačiau monetas leidžiančioms
valstybėms narėms leidžiama atnaujinti eurų monetų
dizainą su valstybės vadovo atvaizdu kas penkiolika metų,
siekiant atsižvelgti į valstybės vadovo išvaizdos pokyčius.
Monetas leidžiančios valstybės narės savo eurų monetų
nacionalines puses atnaujina, kad visiškai laikytųsi šio reglamento, prieš
pasibaigiant 1h straipsnyje nustatytam pereinamajam laikotarpiui.
2. Tai, kad valstybės vadovo postas
laikinai laisvas arba jį užima laikinai šias pareigas einantis asmuo,
nesuteikia teisės keisti paprastų apyvartinių eurų
monetų nacionalines puses.
1f
straipsnis
Proginės
apyvartinės eurų monetos
1. Proginių apyvartinių eurų
monetų nacionalinis dizainas skiriasi nuo paprastų apyvartinių
eurų monetų; jos skirtos tik didelės nacionalinės ar
europinės svarbos įvykiams paminėti. Proginės apyvartinės
eurų monetos, kurias išleidžia visos dalyvaujančios valstybės
narės kartu, skirtos tik didžiausios europinės svarbos įvykiams
paminėti.
2. Proginių apyvartinių eurų
monetų briaunoje įspausta žymė yra tokia pati kaip paprastų
apyvartinių eurų monetų.
3. Proginių apyvartinių monetų
nominalioji vertė gali būti tik 2 eurai.
1g
straipsnis
Informavimo tvarka ir nacionalinių pusių pakeitimų
skelbimas
1. Valstybės narės informuoja vienos
kitas apie apyvartinių eurų monetų naujų nacionalinių
pusių dizaino projektus, įskaitant žymes briaunoje, ir monetų
tiražą prieš oficialiai patvirtindamos tą dizainą.
2. Taikydama 1 dalį, monetą
leidžianti valstybė narė siunčia Komisijai naujo eurų
monetų dizaino projektus ne mažiau kaip prieš šešis mėnesius iki
numatomos išleidimo dienos. Komisija nedelsdama ir ne ilgiau kaip per dešimt
darbo dienų patikrina, ar laikomasi šio reglamento nuostatų.
3. Jei (kai) Komisija mano, kad laikomasi šio
reglamento nuostatų, ji šį vertinimą nedelsdama pateikia
monetą leidžiančiai valstybei narei. Komisija nedelsdama
vertinimą pateikia ir kitoms valstybėms narėms per tinkamą
Ekonomikos ir finansų komiteto pakomitetį. Jei kuri nors
valstybė narė mano, kad dizainas netinkamas, atsižvelgdama į
tai, kad eurų monetos yra visų dalyvaujančių valstybių
narių apyvartoje, ji apie tai informuoja Komisiją per penkias darbo
dienas. Po to Komisija nedelsdama priima galutinį sprendimą dėl
dizaino patvirtinimo arba atmetimo.
4. Jei (kai) Komisija
mano, kad nesilaikoma šio reglamento nuostatų, ji nedelsdama apie tai
informuoja monetą leidžiančią valstybę narę, o ši
pateikia naują dizainą.
5. Visa svarbi informacija apie naują
nacionalinį eurų monetų dizainą skelbiama Europos
Sąjungos oficialiajame leidinyje.
1h straipsnis
Pereinamojo
laikotarpio nuostatos
1b, 1c ir 1d straipsniai ir 1f straipsnio 2
dalis:
a) netaikomi apyvartinėms eurų
monetoms, kurios išleistos prieš įsigaliojant Tarybos reglamentui (ES) Nr.
... [šio pakeitimų reglamento numeris įterpiamas po jo
priėmimo],
b) pereinamuoju laikotarpiu, kuris baigiasi
praėjus 10 metų po Tarybos reglamento (ES) Nr. ... [šio
pakeitimų reglamento numeris įterpiamas po jo priėmimo]
įsigaliojimo, netaikomi dizainui, kuris jau teisėtai naudojamas ant
apyvartinių eurų monetų to reglamento įsigaliojimo metu.“
2
straipsnis
Įsigaliojimas
Šis reglamentas įsigalioja
dvidešimtąją dieną po jo paskelbimo Europos Sąjungos
oficialiajame leidinyje.
Šis reglamentas
pagal Sutartis privalomas visas ir tiesiogiai taikomas valstybėse
narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L 9, 2009 1 14, p. 52.
[2]               OL L 139, 1998 5 11, p. 6.
[3]               OL L 139, 1998 5 11, p. 1.


				|

		52012PC0227

			Pasiūlymas TARYBOS REGLAMENTAS kuriuo nutraukiama antidempingo priemonių, taikomų tam tikram importuojamam Kinijos Liaudies Respublikos kilmės furfuraldehidui, tarpinė peržiūra ir tos priemonės panaikinamos /* COM/2012/0227 final - 2012/0114 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
·      Pasiūlymo pagrindas ir tikslai
Šis pasiūlymas susijęs su
2009 m. lapkričio 30 d. Tarybos reglamento (EB)
Nr. 1225/2009 dėl apsaugos nuo importo dempingo kaina iš Europos
bendrijos narėmis nesančių valstybių[1] (toliau – pagrindinis
reglamentas) taikymu atliekant tarpinės peržiūros tyrimą,
susijusį su importuojamam Kinijos Liaudies Respublikos kilmės
furfuraldehidui taikomu antidempingo muitu.
·      Bendrosios aplinkybės
Šis pasiūlymas teikiamas atsižvelgiant
į pagrindinio reglamento įgyvendinimą ir yra parengtas remiantis
tyrimu, atliktu pagal pagrindiniame reglamente nustatytus esminius ir
procedūrinius reikalavimus.
·      Pasiūlymo srityje galiojančios nuostatos
Galutinis antidempingo muitas importuojamam
KLR kilmės furfuraldehidui pirmiausia buvo nustatytas Tarybos reglamentu
(EB) Nr. 95/95[2]
ir patvirtintas Tarybos reglamentais (EB) Nr. 2722/1999[3], (EB) Nr. 639/2005[4] ir (ES) Nr. 453/2011[5].
·      Derėjimas su kitomis Sąjungos politikos sritimis ir tikslais
Netaikoma.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
·      Konsultacijos su suinteresuotosiomis šalimis
Su tyrimu susijusios suinteresuotosios šalys
turėjo galimybę ginti savo interesus atliekant tyrimą pagal
pagrindinio reglamento nuostatas.
·      Tiriamųjų duomenų rinkimas ir naudojimas
Nepriklausomo tyrimo neprireikė.
·      Poveikio vertinimas
Šis pasiūlymas parengtas
įgyvendinant pagrindinį reglamentą.
Pagrindiniame reglamente nenustatytas bendras
poveikio vertinimas, tačiau jame pateiktas išsamus būtinų
įvertinti sąlygų sąrašas.
3.           TEISINIAI PASIŪLYMO ASPEKTAI
·      Siūlomų veiksmų santrauka
2011 m. liepos 5 d. pranešimu Europos
Sąjungos oficialiajame leidinyje Komisija paskelbė apie
antidempingo muito, taikomo importuojamam KLR kilmės furfuraldehidui, tarpinės
peržiūros inicijavimą (toliau – pranešimas apie inicijavimą).
Šalims nebendradarbiaujant atlikus
peržiūros tyrimą nustatyta, kad Sąjungos pramonei peržiūros
tiriamuoju laikotarpiu nebuvo daroma žala ir tokios aplinkybės buvo
ilgalaikės. Taigi tyrimu nustatyta, kad priemonių taikymo nutraukimas
būtų naudingas Sąjungai.
Todėl Tarybai siūloma priimti
pridedamą reglamento, kuriuo būtų nutraukiamas
galiojančių priemonių taikymas ir kuris turėtų
būti paskelbtas Europos Sąjungos oficialiajame leidinyje ne
vėliau kaip 2012 m. liepos 4 d., pasiūlymą.
·      Teisinis pagrindas
2009 m. lapkričio 30 d. Tarybos
reglamentas (EB) Nr. 1225/2009 dėl apsaugos nuo importo dempingo
kaina iš Europos bendrijos narėmis nesančių valstybių.
·      Subsidiarumo principas
Pasiūlymas priklauso išimtinei Europos
Sąjungos kompetencijai. Todėl subsidiarumo principas netaikomas.
·      Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Veiksmų pobūdis aprašytas
pagrindiniame reglamente, nesuteikiant galimybės taikyti nacionalinį
sprendimą.
Nuoroda apie Sąjungai, šalių
vyriausybėms, regionų ir vietos valdžios institucijoms,
ekonominės veiklos vykdytojams ir piliečiams tenkančios
finansinės bei administracinės naštos mažinimą ir jos proporcingumą
pasiūlymo tikslui netaikoma.
·      Pasirinkta priemonė
Siūloma priemonė – reglamentas.
Kitos priemonės būtų netinkamos
dėl šios priežasties:
Pagrindiniame reglamente kitos galimybės
nenumatytos.
4.           POVEIKIS BIUDŽETUI
Nors taip būtų panaikinamas
galiojantis muitas, pasiūlymas neturi poveikio Sąjungos biudžetui
atsižvelgiant į tai, kad visam šiuo metu vykdomam importui taikoma
laikinojo įvežimo perdirbti tvarka.
2012/0114 (NLE)
Pasiūlymas
TARYBOS REGLAMENTAS
kuriuo nutraukiama antidempingo
priemonių, taikomų tam tikram importuojamam Kinijos Liaudies
Respublikos kilmės furfuraldehidui, tarpinė peržiūra ir tos
priemonės panaikinamos
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2009 m.
lapkričio 30 d. Tarybos reglamentą (EB) Nr. 1225/2009
dėl apsaugos nuo importo dempingo kaina iš Europos bendrijos narėmis
nesančių valstybių[6]
(toliau – pagrindinis reglamentas), ypač į jo 9 straipsnį ir 11
straipsnio 3, 5 ir 6 dalis,
atsižvelgdama į Europos Komisijos (toliau
– Komisija) pasiūlymą, pateiktą pasikonsultavus su Patariamuoju
komitetu,
kadangi:
A. PROCEDŪRA
1.           Galiojančios
priemonės
(1)       1995 m. Taryba Reglamentu
(EB) Nr. 95/95[7]
importuojamam Kinijos Liaudies Respublikos (toliau – KLR arba
nagrinėjamoji šalis) kilmės furfuraldehidui nustatė galutinį
antidempingo muitą specifinio muito forma. Nustatyta 352 EUR už
toną specifinė muito norma.
(2)       Atlikus vieno Kinijos
eksportuotojo prašymu 1997 m. gegužės mėn. inicijuotą
tarpinę peržiūrą, priemonių taikymas Reglamentu (EB)
Nr. 2722/1999[8]
buvo pratęstas dar ketveriems metams.
(3)       2005 m. balandžio
mėn., atlikus priemonių galiojimo termino peržiūrą, Taryba
Reglamentu (EB) Nr. 639/2005[9]
pratęsė priemonių galiojimą dar penkeriems metams.
(4)       2011 m. gegužės
mėn., atlikus priemonių galiojimo termino peržiūrą, Taryba
Reglamentu (ES) Nr. 453/2011[10]
pratęsė priemonių galiojimą dar penkeriems metams. Nustatyta
specifinė muito norma buvo tokio pat dydžio kaip ir pradinės
antidempingo priemonės, t. y. 352 EUR už toną.
2.           Tarpinės peržiūros
inicijavimas
(5)       Tarybos reglamento (ES) Nr.
453/2011 84 konstatuojamojoje dalyje nurodyta, kad Taryba nusprendė, jog
reikėtų įvertinti, ar nustatytas muito dydis tebėra
aktualus, atsižvelgiant į tai, kad specifinis muitas buvo nustatytas remiantis
1995 m. atlikto pradinio tyrimo išvadomis ir niekuomet nebuvo persvarstytas.
Atsižvelgdama į tai, Komisija apsvarstys, ar inicijuoti ex officio
tarpinę peržiūrą pagal pagrindinio reglamento 11 straipsnio 3
dalį.
(6)       Nustačius, kad Komisija
turėjo pakankamai prima facie įrodymų, pagrindžiančių
ex officio tarpinės peržiūros inicijavimą, ir
pasikonsultavusi su Patariamuoju komitetu Komisija 2011 m. liepos
5 d. pranešimu Europos Sąjungos oficialiajame leidinyje[11] (toliau – pranešimas apie
inicijavimą) paskelbė inicijuojanti priemonių galiojimo termino
peržiūrą pagal pagrindinio reglamento 11 straipsnio
3 dalį.
3.           Tyrimas
3.1.        Tiriamasis laikotarpis
(7)       Atliekant dempingo
tyrimą nagrinėtas 2010 m. liepos 1 d.–2011 m. birželio
30 d. laikotarpis (toliau – peržiūros tiriamasis laikotarpis arba
PTL). Tiriant žalai įvertinti svarbias tendencijas buvo nagrinėjamas
laikotarpis nuo 2008 m. sausio 1 d. iki peržiūros tiriamojo
laikotarpio pabaigos (toliau – nagrinėjamasis laikotarpis).
3.2.        Su šiuo tyrimu susijusios
šalys
(8)       Komisija apie tarpinės
peržiūros inicijavimą oficialiai pranešė Sąjungos pramonei,
eksportuojantiems nagrinėjamosios šalies gamintojams, importuotojams,
žinomiems susijusiems naudotojams ir nagrinėjamosios šalies institucijoms.
(9)       Suinteresuotosioms šalims
buvo suteikta galimybė raštu pareikšti savo nuomonę ir prašyti jas
išklausyti per pranešime apie inicijavimą nustatytą laikotarpį.
3.3.        Kinijos Liaudies Respublikos
eksportuojančių gamintojų atranka
(10)     Atsižvelgiant į
akivaizdžiai didelį KLR eksportuojančių gamintojų
skaičių nuspręsta, kad būtų tikslinga nagrinėti,
ar atliekant priemonių galiojimo termino peržiūrą
reikėtų pagal pagrindinio reglamento 17 straipsnį taikyti
atranką. Kad Komisija galėtų nuspręsti, ar atranka
būtina (o jei būtina, kad galėtų atrinkti bendroves) eksportuojančių
KLR gamintojų prašyta per 15 dienų nuo peržiūros
inicijavimo pranešti apie save ir Komisijai pateikti pranešime apie
inicijavimą prašomą informaciją. Nė vienas eksportuojantis
gamintojas nepareiškė noro bendradarbiauti, todėl atranka nebuvo būtina.
3.4.        Klausimyno atsakymai ir
tikrinimai
(11)     Visoms žinomoms
suinteresuotosioms šalims Komisija nusiuntė klausimynus. Jokia kita šalis
nepranešė apie save per pranešime apie inicijavimą nustatytą
laikotarpį.
(12)     Du Sąjungos gamintojai,
eksportuojantys Kinijos gamintojai ir nė vienas importuotojas ar
naudotojas klausimyno atsakymų nepateikė. Vienas panašios šalies
(Argentinos) gamintojas pateikė klausimyno atsakymą.
(13)     Atsižvelgiant į
šalių nebendradarbiavimą tikrinamųjų vizitų
nesurengta.
B. NAGRINĖJAMASIS PRODUKTAS IR
PANAŠUS PRODUKTAS
1.           Nagrinėjamasis produktas
(14)     Šioje peržiūroje
nagrinėjamasis produktas – tas pats produktas, kuris buvo tiriamas
pradiniame tyrime ir kitose minėtose peržiūrose, t. y. KLR
kilmės furfuraldehidas, kurio KN kodas šiuo metu yra 2932 12 00
(toliau – nagrinėjamasis produktas). Furfuraldehidas yra taip pat žinomas
kaip 2–furaldehidas arba furfurolas.
(15)     Furfuraldehidas yra šviesiai
geltonos spalvos skystis, turintis jam būdingą aštrų kvapą
ir gaunamas perdirbant įvairių rūšių žemės ūkio
atliekas. Furfuraldehidas naudojamas pagal dvi pagrindines paskirtis: kaip
atrankinis tirpiklis rafinuojant naftą tepalinių alyvų gamybai
ir kaip žaliava furfurilo alkoholio, naudojamo gaminant sintetinę
dervą liejimo formoms, gamybai.
2.           Panašus produktas
(16)     Kaip ir atlikus
ankstesniuosius tyrimus, nustatyta, kad KLR gaminamas ir į ES
eksportuojamas furfuraldehidas, panašioje šalyje, Argentinoje, gaminamas ir jos
vidaus rinkoje parduodamas furfuraldehidas bei Sąjungos gamintojų ES
gaminamas ir parduodamas furfuraldehidas pasižymi tomis pačiomis
pagrindinėmis fizinėmis bei cheminėmis savybėmis ir jo
pagrindinė naudojimo paskirtis ta pati. Todėl jie laikomi panašiais
produktais pagal pagrindinio reglamento 1 straipsnio 4 dalį.
C. DEMPINGAS
1.           Bendrosios nuostatos
(17)     Nė vienas eksportuojantis
Kinijos gamintojas nebendradarbiavo atliekant tyrimą ir nepateikė
jokios informacijos. Todėl išdėstytos išvados dėl dempingo turi
būti grindžiamos turimais faktais, ypač Eurostato duomenimis, oficialia
KLR eksporto statistika ir panašios šalies (Argentinos) bendrovės pateikta
informacija.
2.           Panaši šalis
(18)     Pagal pagrindinio reglamento 2
straipsnio 7 dalies a punkto nuostatas normalioji vertė turėjo
būti nustatyta remiantis kaina ar apskaičiuotąja verte
atitinkamoje trečiojoje rinkos ekonomikos šalyje (toliau – panaši šalis),
arba pagal kainą, taikomą importuojant iš panašios šalies į
kitas šalis, įskaitant Sąjungą, arba, jei tai neįmanoma,
bet kuriuo kitu pagrįstu būdu, įskaitant už panašų produktą
Sąjungoje faktiškai sumokėtą arba mokėtiną kainą,
kuri prireikus tinkamai pakoreguojama, kad būtų
įskaičiuotas pagrįstas pelno dydis.
(19)     Kaip ir pradiniame tyrime,
pranešime apie inicijavimą Argentina buvo pasiūlyta kaip tinkama
panaši šalis normaliajai vertei nustatyti pagal pagrindinio reglamento
2 straipsnio 7 dalies a punktą. Paskelbus inicijavimo pranešimą,
jokių pastabų dėl pasiūlytos panašios šalies nebuvo gauta.
(20)     Vienas Argentinos
furfuraldehido gamintojas bendradarbiavo atliekant tyrimą. Jis atsakė
į klausimyną. Atlikus tyrimą paaiškėjo, kad Argentina turi
konkurencingą furfuraldehido rinką, kurios 90 proc. sudaro
vietinė gamyba, o likusią dalį – importas iš
trečiųjų šalių. Argentinos gamybos apimtis sudaro daugiau
kaip 70 proc. Kinijos nagrinėjamojo produkto eksporto į ES pagal
įvežimo perdirbti tvarką. Todėl buvo manoma, kad Argentinos
rinka yra gana tipiška KLR normaliajai vertei apskaičiuoti.
(21)     Todėl kaip ir
ankstesniuose tyrimuose nuspręsta, kad remiantis pagrindinio reglamento 2
straipsnio 7 dalies a punktu Argentina yra tinkama panaši šalis.
3.           Importas dempingo kaina per
PTL
3.1.        Normalioji vertė
(22)     Normalioji vertė buvo
nustatyta pagal patikrintą informaciją, gautą iš bendradarbiauti
sutikusių panašios šalies gamintojų, t. y. remiantis
nesusijusių pirkėjų sumokėta arba mokėtina kaina
Argentinos vidaus rinkoje, kadangi buvo nustatyta, kad toks pardavimas vyko
įprastinėmis prekybos sąlygomis.
(23)     Todėl normalioji
vertė buvo apskaičiuota remiantis tyrime bendradarbiavusio Argentinos
gamintojo vidutine svertine pardavimo vidaus rinkoje kaina nesusijusiems
pirkėjams.
(24)     Visų pirma buvo
nustatyta, ar bendras panašaus produkto pardavimo vidaus rinkoje
nepriklausomiems pirkėjams kiekis buvo tipiškas pagal pagrindinio
reglamento 2 straipsnio 2 dalį, t. y. ar jis sudarė ne mažiau kaip 5
proc. bendro eksportui į Sąjungą parduoto nagrinėjamojo
produkto kiekio. Nustatyta, kad per PTL bendradarbiaujančio Argentinos
gamintojo pardavimas vidaus rinkoje buvo pakankamai tipiškas.
(25)     Po to Komisija nagrinėjo,
ar panašaus produkto pardavimas vidaus rinkoje galėtų būti
laikomas pardavimu įprastomis prekybos sąlygomis pagal pagrindinio
reglamento 2 straipsnio 4 dalį. Tai atlikta nustatant, kokia Argentinos
rinkoje parduoto panašaus produkto dalis per PTL buvo pelningai parduota vidaus
rinkoje nepriklausomiems pirkėjams. Kadangi panašus produktas per PTL buvo
parduodamas pelningai, normalioji vertė buvo pagrįsta vidutine
svertine viso pardavimo vidaus rinkoje kaina.
3.2.        Eksporto kaina
(26)     Kadangi nė vienas Kinijos
eksportuotojas į ES šalis tyrime nebendradarbiavo, eksporto kainos buvo
nustatytos remiantis turimais duomenimis. Nuspręsta, kad tinkamiausias
pagrindas tam yra Eurostato duomenys apie nagrinėjamojo produkto importą
į ES. Nors daugiausiai buvo importuojama pagal įvežimo perdirbti
tvarką (Kinijos furfuraldehidas buvo toliau perdirbamas į furfurilo
alkoholį, skirtą eksportui), nebuvo jokios priežasties manyti, kad
šie duomenys yra netinkami eksporto kainoms nustatyti.
3.3.        Palyginimas
(27)     Siekiant užtikrinti, kad
normalioji vertė ir eksporto kaina būtų palygintos teisingai,
vadovaujantis pagrindinio reglamento 2 straipsnio 10 dalimi atitinkamais
pataisymais buvo atsižvelgta į tam tikrus transporto, kredito išlaidų
ir draudimo srityje esančius skirtumus, turinčius įtakos kainoms
ir kainų palyginimui.
3.4.        Dempingo skirtumas
(28)     Vadovaujantis pagrindinio
reglamento 2 straipsnio 11 dalimi, dempingo skirtumas buvo nustatytas lyginant
vidutinę svertinę normaliąją vertę su vidutinėmis
svertinėmis eksporto kainomis, esant tam pačiam prekybos lygiui.
Palyginus nustatyta, kad dempingo skirtumas yra 5,6 proc.
4.           Ilgalaikis pasikeitusių
aplinkybių pobūdis
(29)     Atlikus analizę dėl
dempingo vykdymo per PTL, nagrinėta dempingo tęsimosi tikimybė,
jei priemonės būtų panaikintos. Atsižvelgiant į tai, kad
nė vienas eksportuojantis KLR gamintojas nebendradarbiavo atliekant
šį tyrimą, toliau nurodytos išvados pagrįstos turimais faktais
pagal pagrindinio reglamento 18 straipsnį.
(30)     Išnagrinėti šie
veiksniai: Kinijos vidaus paklausa ir vartojimas, Kinijos eksporto į ES
raida pagal įvežimo perdirbti tvarką.
(31)     Pagal turimą
informaciją, nuo 2007 m. KLR vidaus rinkos furfuraldehido
suvartojimas didėjo sparčiau (2007–2012 m. vidutinis numatytas
metinis augimas – maždaug 9 proc.) nei to produkto Kinijos gamybos
pajėgumai (vidutiniškai +6 proc.). Kinijos vidaus rinkos furfurolo
vartojimo didėjimas daugiausia paaiškinamas didėjančia galutinio
vartojimo grandies produkto (furfurilo alkoholio) paklausa. Kinijos furfurilo
alkoholio gamyba ypač didėjo nuo 1999 m.; tai atitinka
didelės vertės furfurolo produktų gamybos padidėjimą
ir padidėjusią liejybos pramonės furano dervos paklausą.
(32)     Be to, kukurūzų
burbuolių kotų, pagrindinės Kinijos furfuraldehido gamybos
žaliavos, vidaus paklausa didėjo. Didėjant pasauliniam gyventojų
skaičiui, ypač Kinijoje ir Indijoje, ir pasikeitus mitybos
įpročiams (vietoje javų vartojant daugiau baltyminio maisto),
numatoma, kad pasaulinė kukurūzų paklausa vis didės. KLR
yra antra pagal dydį pasaulio kukurūzų vartotoja. Be
padidėjusio kukurūzų naudojimo pramoniniais tikslais, Kinijos
pašarams ir gyvulininkystei skirtų kukurūzų paklausa kasmet
didėja 3–6 proc. Nors pastaruosius keletą metų KLR
kukurūzų suvartojimas sparčiai didėjo, jų gamyba atsiliko
nuo paklausos. Tikimasi, kad 2011–2015 m. kukurūzų eksportas iš
JAV į KLR išaugs penkis kartus. Taip pat reikia paminėti, kad Kinijos
furfurolo gamintojai susiduria su vis didėjančia ksilozės ir
ksilitolio gamintojų, kurie naudoja tas pačias atsargas (kukurūzų
burbuolių kotus), konkurencija.
(33)     Dėl Kinijos eksporto
į ES per PTL, reikia pastebėti, kad beveik visas furfuraldehidas iš
nagrinėjamosios šalies importuojamas išskirtinai pagal įvežimo
perdirbti tvarką. Tokia praktika prasidėjo 2000 m., kai 75 proc.
Kinijos metinio furfuraldehido kiekio buvo siunčiama į
Sąjungą netaikant antidempingo muito, siekiant jį toliau
perdirbti į furfurilo alkoholį, skirtą eksportui į
trečiąsias šalis. Nuo 2001 m. beveik visiškai nutrauktas
importas iš nagrinėjamosios šalies laisvosios rinkos sąlygomis.
(34)     Vidaus rinkos furfurolo
paklausos ilgalaikiai pokyčiai Kinijoje ir įtempta pasiūlos ir
paklausos padėtis Kinijos kukurūzų rinkoje bei Kinijos importo
į ES struktūra, kaip paaiškinta anksčiau, veikiausiai
nulėmė eksportuojančių Kinijos gamintojų vykdomo
dempingo lygio pokyčius. Palyginus Kinijos eksporto į ES kainas su
nagrinėjamojo produkto normaliąja verte, tinkamai pakoregavus,
nustatytas dempingo skirtumo sumažėjimas per PTL, palyginti su ankstesniu
priemonių galiojimo pabaigos tyrimu.
(35)     Apibendrinant, atlikus
tyrimą nustatyta, kad Kinijos vidaus kukurūzų burbuolių
kotų ir furfuraldehido paklausos ir vartojimo bei atitinkamai kainų
pokyčiai yra ilgalaikiai. Todėl galima daryti išvadą, kad
panaikinus antidempingo priemones Kinijos eksportas į Sąjungą
žymiai nepadidėtų.
D. SĄJUNGOS PRAMONĖ
(36)     Sąjungos pramonę
sudaro dvi įmonės: Lenzing AG (Austrija) ir Tanin
Sevnica kemicna industrija d.d. (Slovėnija), bendrai pagaminusios
100 proc. Sąjungoje pagaminto panašaus produkto per PTL. Todėl
manoma, kad šie Sąjungos gamintojai sudaro Sąjungos pramonę
pagal pagrindinio reglamento 4 straipsnio 1 dalį ir 5 straipsnio 4 dalį.
Nė viena įmonė neatsakė į nusiųstus klausimynus
ir visapusiškai nebendradarbiavo tyrime.
(37)     Atsižvelgiant į
Sąjungos pramonės nebendradarbiavimą, Sąjungos rinkos
padėties ir importo iš KLR dempingo kaina Sąjungos pramonei daromos
žalos tyrimui reikiami duomenys gauti pagal turimus faktus, įskaitant
duomenis, ekstrapoliuotus iš informacijos, surinktos neseniai atliktoje
priemonių galiojimo termino peržiūroje, kurioje nagrinėtas
2007 m. sausio 1 d.– 2010 m. kovo 31 d. laikotarpis.
Todėl visi toliau pateiktų lentelių duomenų šaltiniai yra susiję
su 2007–2009 m. laikotarpiu, jei nenurodyta kitaip. Ispanijos gamintojas Nutrafur,
kuris 1994 m. pateikė pradinį skundą Furfural Espanol S.A.
vardu, 2008 m. spalio mėn. nutraukė gamybą. Prašyme nurodyti
2008 m. Nutrafur gamybos rodikliai įtraukti Sąjungos
rinkos vartojimo duomenyse. Siekiant išsaugoti duomenų
konfidencialumą, pateikiami tik Sąjungos pramonės veiklos
rezultatų indeksai.
E. PADĖTIS SĄJUNGOS RINKOJE
1.           Suvartojimas Sąjungos
rinkoje
(38)     Duomenys
apie furfuraldehido vartojimą Sąjungoje buvo nustatyti remiantis
patikrinta Sąjungos pramonės pardavimo apimtimi Sąjungos rinkoje
(įskaitant Nutrafur atliktą pardavimą iki 2008 m.
spalio mėn., kai įmonė dar gamino furfuraldehidą), importo
apimtimi iš KLR pagal įvežimo perdirbti tvarką ir importo apimtimi iš
trečiųjų šalių laisvai apyvartai, remiantis paskutiniame
priemonių galiojimo termino peržiūros tyrime patikrintais
importuotojo International Furan Chemicals BV (toliau – IFC) ir
Eurostato duomenimis. Kadangi Eurostatas neatskleidžia visos informacijos
dėl konfidencialumo priežasčių, naudoti Eurostato duomenys tik
apie importą iš trečiųjų šalių, išskyrus KLR ir
Dominikos Respubliką, kadangi IFC yra vienintelis furfuraldehido
importuotojas iš šių šalių.
(39)     Nebendradarbiaujant
Sąjungos pramonei ir vieninteliam importuotojui bei dėl didelio
kiekio duomenų, paprastai gaunamų iš Eurostato, konfidencialumo
2010 m. ir PTL taikyti turimi duomenys. Nesant priešingų
įrodymų, nebuvo pagrindo manyti, kad nuo 2009 m. įvyko
pastebimas Sąjungos vartojimo pokytis ir buvo laikoma, kad 2010 m. ir
PTL vartojimo lygis išliko toks pats.
(40)     Taigi per
nagrinėjamąjį laikotarpį Sąjungoje suvartojamas kiekis
sumažėjo 17 proc. – nuo 45 738 tonų 2008 m. iki
38 000 tonų per PTL.
1 lentelė. Sąjungos suvartojimas
 Metai || 2008 m. || 2009 m. || 2010 m. || PTL
 Tonų || 45 738 || 38 175 || 38 000 || 38 000
 Indeksas (2008 m. = 100) || 100 || 83 || 83 || 83
 Metinė tendencija ||   || -17 || 0 || 0
Šaltinis – patikrinti Sąjungos
pramonės ir IFC klausimyno atsakymai bei Eurostato statistiniai duomenys.
2.           Importas iš KLR
2.1.        Apimtis, rinkos dalis ir
kainos
(41)     Remiantis Kinijos eksporto
statistika, Kinijos importas per PTL vykdytas pagal įvežimo perdirbti
tvarką. Importo iš Kinijos pagal įvežimo perdirbti tvarką
apimtis padidėjo nuo 10 002 tonų 2008 m. iki 13 975 tonų
PTL, t. y. 40 proc. Nagrinėjamuoju laikotarpiu Kinijos rinkos
dalis pagal įvežimo perdirbti tvarką padidėjo nuo 22 proc.
iki 37 proc., t. y. 15 procentinių punktų.
(42)     Importo iš Kinijos pagal
įvežimo perdirbti tvarką kaina padidėjo 47 proc. – nuo
1 014 EUR už metrinę toną 2008 m. iki 1 488 EUR
PTL. Pastebima, kad per PTL Kinijos importo kainos staigiai didėjo ir
pasiekė aukščiausią tašką – daugiau nei 1 700 EUR už
metrinę toną.
2 lentelė. Importas iš KLR
 Metai || 2008 m. || 2009 m. || 2010 m. || PTL
 Tonų || 10 002 || 5 159 || 8 375 || 13 975
 Indeksas (2008 m. = 100) || 100 || 52 || 84 || 140
 Metinė tendencija ||   || -48 || 32 || 56
 Rinkos dalis || 22 % || 14 % || 22 % || 37 %
 Kaina (EUR už toną) || 1 014 || 690 || 1 362 || 1 488
 Indeksas (2008 m. = 100) || 100 || 68 || 134 || 147
Šaltinis – patikrinti IFC atsakymai į
klausimyną, Kinijos eksporto statistika.
3.           Importo iš kitų
trečiųjų šalių apimtis ir kainos
(43)     Reikėtų
pažymėti, kad importą iš Dominikos Respublikos sudaro, kaip nustatyta
pradinio tyrimo metu, pagrindinių įmonių siuntos Europoje
įsikūrusioms jų pavaldžiosioms įmonėms furfurilo
alkoholio gamybai. Taigi šių sandorių kainos yra susijusių
įmonių pervedimo kainos, todėl jos gali neatspindėti
realių rinkos kainų. Atsižvelgiant į nagrinėjamo
importuotojo nebendradarbiavimą ir Eurostato duomenų
konfidencialumą, buvo laikoma, kad Dominikos Respublikos importas ir
kainos išliko pastovios 2010 m. ir PTL.
3 lentelė. Importas į
Sąjungą iš Dominikos Respublikos
 Metai || 2008 m. || 2009 m. || 2010 m. || PTL
 Tonų || 27 662 || 24 996 || 25000 || 25000
 Indeksas (2008 m. = 100) || 100 || 90 || 90 || 90
 Metinė tendencija ||   || -10 || 0 || 0
 Rinkos dalis || 60 % || 65 % || 66 % || 66 %
 Kaina (EUR už toną) || 982 || 582 || 582 || 582
 Indeksas (2008 m. = 100) || 100 || 59 || 59 || 59
(44)     Eurostato duomenimis,
furfuraldehido importo į Sąjungą iš kitų šalių,
išskyrus KLR, apimties ir vidutinių kainų raida buvo tokia:
4 lentelė. Importas į
Sąjungą iš kitų trečiųjų šalių
 Metai || 2008 m. || 2009 m. || 2010 m. || PTL
 Tonų || 1 583 || 1 226 || 138 || 162
 Indeksas (2008 m. = 100) || 100 || 77 || 9 || 10
 Metinė tendencija ||   || -23 || -69 || 2
 Rinkos dalis || 3 % || 3 % || 1 % || 1 %
 Kaina (EUR už toną) || 997 || 632 || 1 473 || 1 685
 Indeksas (2008 m. = 100) || 100 || 63 || 148 || 169
4.           Eksporto iš ES į kitas
trečiąsias šalis apimtis ir kainos
(45)     Nagrinėjamuoju
laikotarpiu turėti tik 2008 ir 2009 m. duomenys. Nebuvo jokių
patikimų statistinių duomenų įvertinti raidą
2010 m. ir PTL. Sąjungos pramonei nebendradarbiaujant naudoti turimi
duomenys ir daryta prielaida, kad eksportas iš ES ir toliau būtų tos
pačios apimties kaip ir 2009 m., o kainos didėtų taip, kaip
nustatyta ES rinkoje.
5 lentelė. Sąjungos
pramonės eksporto į kitas trečiąsias šalis apimtis ir
kainos
 Metai || 2008 m. || 2009 m. || 2010 m. || PTL
 Kiekiai. Indeksas (2008 m.=100) || 100 || 155 || 155 || 155
 Metinė tendencija ||   || 55 || 0 || 0
 Kainos. Indeksas (2008 m.=100) || 100 || 77 || 134 || 147
 Metinė tendencija ||   || -23 || 57 || 13
5.           Sąjungos pramonės
ekonominė padėtis
(46)     Sąjungos pramonės,
t. y. dviejų įmonių Lenzing ir Tanin,
ekonominės padėties analizė pateikiama toliau, naudojant
duomenis, gautus atliekant priemonių galiojimo termino peržiūrą,
ir šio peržiūros tiriamojo laikotarpio (PTL) duomenis.
5.1.        Gamyba
(47)     Visa Sąjungos
pramonės panašaus produkto gamyba iki 2009 m. išaugo 5 proc. Nesant
kitų duomenų laikyta, kad 2010 m. ir PTL gamyba buvo to paties
lygmens.
6 lentelė. Sąjungos gamyba
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 105 || 105 || 105
 Metinė tendencija ||   || 5 || 0 || 0
Šaltinis – patikrinti Sąjungos
gamintojų klausimyno atsakymai.
5.2.        Gamybos pajėgumai ir
pajėgumų naudojimas
(48)     2008 ir 2009 m.
Sąjungos pramonės gamybos pajėgumai nekito. Sąjungos
pramonei nebendradarbiaujant laikyta, kad pajėgumai ir jų
panaudojimas 2010 m. ir PTL išliko tokio paties lygmens.
7 lentelė. Sąjungos pajėgumai
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 100 || 100 || 100
 Pajėgumų naudojimas || 92 % || 96 % || 96 % || 96 %
Šaltinis – patikrinti Sąjungos
gamintojų klausimyno atsakymai.
5.3.        Atsargų lygis
(49)     Sąjungos pramonei
nebendradarbiaujant laikyta, kad atsargų lygis išliko toks pats, koks buvo
2009 m. pabaigoje.
8 lentelė: Atsargos
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 56 || 56 || 56
 Metinė tendencija ||   || -44 || 0 || 0
Šaltinis – patikrinti Sąjungos
gamintojų klausimyno atsakymai.
5.4.        Pardavimo apimtis ir rinkos
dalis
(50)     Sąjungos pramonės
pardavimo apimtis nesusijusiems pirkėjams Sąjungos rinkoje 2008–2009
m. išaugo 12 %. Neturint Sąjungos pramonės duomenų laikyta,
kad pardavimo apimtis 2010 m. ar PTL nepadidėjo.
9 lentelė. Pardavimo apimtis ir ES rinkos
dalis
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 112 || 112 || 112
 Rinkos dalis (intervalas) || 10–20 % || 14–24 % || 14–24 % || 14–24 %
Šaltinis – patikrinti Sąjungos
gamintojų klausimyno atsakymai.
5.5.        Vidutinės pardavimo
kainos
(51)     Nagrinėjamuoju
laikotarpiu vidutinė Sąjungos pramonės pardavimo Sąjungos
rinkoje kaina labai padidėjo – 36 proc. Tai nulėmė staigus
kainų padidėjimas 2010 m. ir PTL.
10 lentelė. Vidutinė pardavimo
kaina ES
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 89 || 108 || 136
 Metinė tendencija ||   || -11 || 19 || 28
Šaltinis – patikrinti Sąjungos
gamintojų klausimyno atsakymai ir Komisijai pateikti duomenys.
5.6.        Vidutinės gamybos
sąnaudos
(52)     Kadangi 2010 m. ir PTL
gamybos duomenų Sąjungos pramonė nepateikė, ankstesnės
priemonių galiojimo termino peržiūros duomenys buvo padidinti
6 proc. atsižvelgiant į infliaciją šiuo laikotarpiu.
11 lentelė. Vidutinės gamybos
sąnaudos
 Metai || 2008 m. || 2009 m. || 2010 m. || PTL
 Indeksas (2008 m. = 100) || 100 || 100 || 102 || 106
 Metinė tendencija ||   || 0 || 2 || 4
Šaltinis – patikrinti Sąjungos
gamintojų klausimyno atsakymai.
5.7.        Pelningumas ir
grynųjų pinigų srautas
(53)     Pagal anksčiau pateiktus
kainų ir sąnaudų duomenis apskaičiavus Sąjungos
pramonės gautą pelną nustatytas didelis padidėjimas
nagrinėjamuoju laikotarpiu, susijęs su kainų padidėjimu ES
rinkoje bei nesant įrodymų dėl infliaciją viršijančio
gamybos sąnaudų padidėjimo. Trūkstant kitų
duomenų laikoma, kad grynųjų pinigų srautas kito panašiai
kaip ir pelningumas.
12 lentelė. Pelningumas ir
grynųjų pinigų srautas
 Metai || 2008 m. || 2009 m. || 2010 m. || PTL
 Pelningumo indeksas (2008 m.=100) || 100 || 96 || 153 || 297
 Metinė tendencija ||   || -4 || 57 || 144
 Grynųjų pinigų srautas. indeksas (2008 m.=100) || 100 || 34 || 69 || 69
 Metinė tendencija ||   || +66 || 36 || 0
Šaltinis – patikrinti Sąjungos
gamintojų klausimyno atsakymai.
5.8.        Investicijos, investicijų
grąža ir gebėjimas padidinti kapitalą
(54)     Trūkstant Sąjungos
pramonės duomenų, atsižvelgiant į kainų
padidėjimą 2010 m. ir PTL, laikyta, kad investicijų
grąža buvo tokia pati, kokia nustatyta 2007 m. Laikyta, kad
investicijų grąža kito panašiai kaip pelningumas
(12 lentelėje).
(55)     13 lentelė. Investicijos
ir investicijų grąža
 Metai || 2008 m. || 2009 m. || 2010 m. || PTL
 Investicijų indeksas (2008 m.=100) || 100 || 3 || 163 || 163
 Metinė tendencija ||   || -97 || 160 || 0
 Investicijų grąžos indeksas (2008 m.=100) || 100 || -4 || 100 || 200
 Metinė tendencija ||   || -104 || 96 || 100
Šaltinis – patikrinti Sąjungos
gamintojų klausimyno atsakymai.
5.9.        Užimtumas ir našumas
(56)     Trūkstant 2010 m. ir
PTL Sąjungos pramonės informacijos laikyta, kad užimtumas ir našumas
nagrinėjamuoju laikotarpiu nekito.
14 lentelė. Užimtumas ir našumas
 Metai || 2008 m. || 2009 m. || 2010 m. || PTL
 Užimtumas. Indeksas || 100 || 100 || 100 || 100
 Našumas (tonomis darbuotojui). Indeksas || 100 || 100 || 100 || 100
 Darbo sąnaudos. Indeksas || 100 || 100 || 100 || 100
Šaltinis – patikrinti Sąjungos
gamintojų klausimyno atsakymai.
5.10.      Dempingo skirtumo dydis
(57)     Nepaisant
eksportuojančių Kinijos gamintojų nebendradarbiavimo, importo
apimtis ir vertė nagrinėti pagal Eurostato duomenis, taip pat
apskaičiuojant rinkos dalį. Reikšmingas kainų padidėjimas
2010 ir 2011 m. labai sumažino importo iš KLR dempingo skirtumą po
priemonių galiojimo termino peržiūros laikotarpio.
5.11.      Atsigavimas nuo importo
dempingo kaina poveikio
(58)     Kaip rodo teigiami daugumos
pirmiau išvardytų rodiklių pokyčiai, Sąjungos pramonės
finansinė padėtis nagrinėjamuoju laikotarpiu visiškai atsigavo
nuo žalingo KLR kilmės importo ypač žemomis dempingo kainomis,
nustatytomis ankstesniuose tyrimuose, poveikio.
6.           Išvada dėl Sąjungos
pramonės ekonominės padėties
(59)     Prieš KLR nukreiptos
priemonės turėjo teigiamos įtakos Sąjungos pramonės
ekonominei padėčiai, kadangi iš daugumos žalos rodiklių matyti
atsigavimo požymių: 2008 m. – PTL laikotarpiu padidėjo gamyba,
pardavimo apimtis ir vertė. Tačiau atsižvelgiant į didelį
kainų padidėjimą ES rinkoje, Sąjungos pramonė šiuo
metu gauna pelną, viršijantį pradiniame tyrime nustatytą jos
tinkamą raidą užtikrinantį 5 proc. tikslinį pelno
lygį.
(60)     Atsižvelgiant į
didelį kainų padidėjimą Sąjungos rinkoje per PTL ir
neturint įrodymų apie atitinkamą sąnaudų
padidėjimą, daroma išvada, kad Sąjungos pramonė
nepatyrė materialinės žalos pagal 3 straipsnio 5 dalį.
7.           Išvada dėl ilgalaikio
pasikeitusių aplinkybių pobūdžio
(61)     Buvo atsižvelgta į tai,
ar kainų padidėjimas ES rinkoje yra ilgalaikio pobūdžio,
palyginti su ankstesnio priemonių galiojimo termino peržiūros tyrime
nustatytomis aplinkybėmis. Pagal turimus duomenis matyti, kad
Sąjungos rinkos kainos sparčiai didėja ir atitinka 2008 m.
lygį bei jį viršija, o priemonių galiojimo termino
peržiūroje buvo nustatyta, kad kainos mažėjo. Be to, priešingai nei
priemonių galiojimo termino peržiūroje, nėra įrodymų
dėl priverstinio kainų mažinimo. Priemonių galiojimo termino
peržiūroje pelningumas mažėjo, bet pagal vėlesnius duomenis
(pasibaigus šiam laikotarpiui) nustatyta, kad pelningumas sparčiai
atsigauna, atitinka 2008 m. lygį ir jį viršija.
(62)     Tačiau buvo tiriama, ar
pasibaigus priemonių galiojimo termino peržiūros laikotarpiui
kainų pokytį galėjo nulemti ypač blogas derlius KLR, nes
ten furfuraldehidas gaminamas iš žemės ūkio atliekų. Tačiau
po 2010 m. pabaigos derliaus kaina reikšmingai nesumažėjo, todėl
į šią aplinkybę neatsižvelgta. Nustatyta, kad KLR kilmės
importo kainų padidėjimą lėmė ilgalaikis vidaus rinkos
furfuraldehido paklausos padidėjimas ir padidėjusios žaliavų
sąnaudos nagrinėjamoje šalyje. Eksportuojantiems Kinijos gamintojams
nebendradarbiaujant to nebuvo galima patikrinti, bet Komisija negavo
priešingų įrodymų.
(63)     Atsižvelgiant į
minėtus Komisijos gautus įrodymus ir informacijos, rodančios
kainų padidėjimo laikinumą, trūkumą, padaryta išvada,
kad šis pokytis buvo ilgalaikio pobūdžio.
F.         ANTIDEMPINGO
TYRIMO NUTRAUKIMAS IR GALIOJANČIŲ ANTIDEMPINGO PRIEMONIŲ TAIKYMO
NUTRAUKIMAS
(64)     Atsižvelgiant į tai, kas
išdėstyta, laikoma, kad dabartinė antidempingo peržiūra
turėtų būti nutraukta ir nutraukiamas antidempingo
priemonių taikymas.
(65)     Visoms šalims buvo pranešta
apie esminius faktus ir aplinkybes, kuriais remiantis buvo ketinama
rekomenduoti nutraukti galiojančių priemonių taikymą. Be
to, nustatytas laikotarpis, per kurį, atskleidus šią
informaciją, šalys galėjo pareikšti prieštaravimus. Jokių
pastabų negauta.
(66)     Pagal tai, kas išdėstyta,
ši antidempingo peržiūra turėtų būti nutraukta, o
Reglamentu (ES) Nr. 453/2011 importuojamam KLR kilmės furfuraldehidui
nustatytų antidempingo priemonių taikymas nutrauktas ir panaikintas
taikomas muitas,
PRIĖMĖ ŠĮ
REGLAMENTĄ:
1 straipsnis
Importuojamam Kinijos Liaudies Respublikos
kilmės 2-furaldehidui (taip pat žinomam kaip furfuraldehidas arba
furfurolas), kurio KN kodas šiuo metu yra 2932 12 00, taikomų
antidempingo muitų tarpinė peržiūra nutraukiama.
2 straipsnis
Reglamentas (ES) Nr. 453/2011
panaikinamas.
3 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L 343, 2009 12 22, p 51.
[2]               OL L 15, 1995 1 21, p 11.
[3]               OL L 328, 1999 12 22, p 1.
[4]               OL L 107, 2005 4 28, p 1.
[5]               OL L 123, 2011 5 12, p 1.
[6]               OL L 343, 2009 12 22, p 51.
[7]               OL L 15, 1995 1 21, p 11.
[8]               OL L 328, 1999 12 22, p 1.
[9]               OL L 107, 2005 4 28, p 1.
[10]             OL L 123, 2011 5 12, p 1.
[11]             OL C 196, 2011 7 5, p. 9.


Svarbus teisinis pranešimas

|

52006PC0162

Pasiūlymas Tarybos reglamentas iš dalies keičiantis Reglamentą (EB) Nr. 2667/2000 dėl Europos rekonstrukcijos agentūros  /* KOM/2006/0162 galutinis - CNS 2006/0057 */

	[pic] | EUROPOS BENDRIJŲ KOMISIJA |Briuselis, 6.4.2006KOM(2006) 162 galutinis2006/0057 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 2667/2000 dėl Europos rekonstrukcijos agentūros(pateikta Komisijos)AIŠKINAMASIS MEMORANDUMASSiekiant įgyvendinti Bendrijos pagalbą Serbijai ir Juodkalnijai bei buvusiai Jugoslavijos Makedonijos Respublikai, 2000 m. gruodžio 5 d. Tarybos Reglamentu (EB) Nr. 2667/2000[1] buvo įkurta Europos rekonstrukcijos agentūra. Kaip numatyta jo 16 straipsnyje, šis reglamentas taikomas iki 2006 m. gruodžio 31 d.Tačiau šio reglamento 14 straipsnyje teigiama, kad: „iki 2005 m. gruodžio 31 d. Komisija praneša Tarybai apie Agentūros įgaliojimų perspektyvą. Pasiūlymus pratęsti Agentūros įgaliojimus po 2006 m. gruodžio 31 d. Komisija turėtų pateikti Tarybai iki 2006 m. kovo 31 d."Komisija Tarybai ir Parlamentui pažintinę ataskaitą (KOM (2005)710 galutinis) parengė 2005 m. gruodžio 23 d. Šioje ataskaitoje Komisija siūlė nutraukti Europos rekonstrukcijos agentūros veiklą, tačiau siekti ją pratęsti dar dvejiems metams iki 2008 m. gruodžio 31 d. ir, išlaikant dabartinius įgaliojimus ir statusą, palaipsniui baigti jos veiklą pagal CARDS programą (2000 m. gruodžio 5 d. Tarybos Reglamentas (EB) Nr. 2666/2000[2]).Todėl šiuo reglamento projektu siekiama atitinkamai iš dalies keisti Reglamentą (EB) Nr. 2667/2000.2006/0057 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 2667/2000 dėl Europos rekonstrukcijos agentūrosEUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač į jos 181a straipsnio 2 dalies pirmąjį sakinį,atsižvelgdama į Komisijos pasiūlymą[3],atsižvelgdama į Europos Parlameno nuomonę[4],kadangi:(1) Europos rekonstrukcijos agentūros, įsteigtos Tarybos Reglamentu (EB) Nr. 2667/2000[5], Bendrijos pagalba, numatyta 2000 m. gruodžio 5 d. Tarybos Reglamente (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir buvusiai Jugoslavijos Respublikai Makedonijai, panaikinančiame Reglamentą (EB) Nr. 1628/96 ir iš dalies pakeičiančiame Reglamentus (EEB) Nr. 3906/89 ir (EEB) Nr. 1360/90 bei Sprendimus 97/256/EB ir 1999/311/EB (CARDS), įgyvendinama Serbijoje ir Juodkalnijoje, įskaitant Kosovą, kaip apibrėžta 1999 m. birželio 10 d. Jungtinių Tautų saugumo tarybos 1244 rezoliucijoje, bei buvusioje Jugoslavijos Makedonijos Respublikoje.(2) Reglamentas (EB) Nr. 2667/2000 taikomas iki 2006 m. gruodžio 31 d.(3) Reglamentu (EB) Nr. 2667/2000 numatoma, kad Komisija praneša Tarybai apie Europos rekonstrukcijos agentūros įgaliojimų perspektyvą.(4) Komisija pateikė Tarybai ir Europos Parlamentui minėtą pažintinę ataskaitą 2005 m. gruodžio 23 d.(5) Šioje ataskaitoje Komisija siūlė nutraukti Europos rekonstrukcijos agentūros veiklą, tačiau ją pratęsti dar dvejiems metams iki 2008 m. gruodžio 31 d. ir, išlaikant dabartinius įgaliojimus ir statusą, palaipsniui baigti jos veiklą pagal CARDS.(6) Todėl Reglamentas (EB) Nr. 2667/2000 turėtų būti atitinkamai pakeistas,PRIĖMĖ ŠĮ REGLAMENTĄ:1 straipsnisReglamento (EB) Nr. 2667/2000 16 straipsnyje nurodyta data „2006 m. gruodžio 31 d.“ keičiama į „2008 m. gruodžio 31 d.“.2 straipsnisŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasFINANSINĖ PAŽYMALaipsniškas ERA veiklos užbaigimas/Delegacijų ir (arba) tarnybų modernizavimas1. SUSIJUSI POLITIKOS SRITISPlėtra2. SUSIJUSIOS BIUDŽETO EILUTĖSXX.01.01.01: Išlaidos institucijoje dirbančiam personaluiXX.01.03.02: Pastatai ir dėl jų susidariusios išlaidos DelegacijojeXX.01.01.02: Išlaidos Komisijos delegacijose dirbančiam personaluiXX.01.02.02: Išorės personalasXX.01.02.12: Kitos valdymo išlaidosXX.01.02.02: Komisijos delegacijų išorės personalas21.01.04.nn: Veiklos rėmimo išlaidos plėtros politikos srityje3. VEIKLOS TRUKMĖ IR FINANSINIS POVEIKISVeiklos trukmė ne ilgesnė kaip 2 metų pereinamasis laikotarpis (2007–2008 m.). Per šį laikotarpį agentūra sutelks veiklą į CADRS projektų įgyvendinimą ir baigimą. Tuo pat metu delegacijos pradės persitvarkyti, kad galėtų prisidėti prie pagalbos pagal IPA priemonę įgyvendinimo. Delegacijos turės sugebėti priimti likusias bylas, kurias joms perduos Agentūra pereinamojo laikotarpio pabaigoje pagal atsakomybės sričių perdavimo planą, kuris bus baigtas per 2006 m. ir kuris bus suskirstytas į prioritetinius sektorius.Kalbant apie darbuotojus, delegacijų ir (arba) tarnybų nuolatinių pareigūnų skaičius bus palaipsniui didinamas 2007 m., kad per 2008 m. būtų pasiektas visiškas pajėgumas.Nuo 2009 m., pasibaigus pereinamajam laikotarpiui, veikla bus vykdoma pagal IPA priemonę.3.1. Biudžeto ypatybės:Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |Įvairios eilutės, visos išvardytos 2 punkte | NPI | NDIF/DIF | IPA | NE | NE | Nr. [, 4, 5, 7] |3.2. Agentūros veiklos ypatybėsPereinamuoju laikotarpiu agentūra pirmiausia baigs vykdyti CARDS programas, palaipsniui Komisijos delegacijoms perduos programas, kurių ERA užbaigti negalės, ir baigs administracinį darbą. Naujosios IPA priemonės programavimą ir įforminimą sutartimi atliks agentūros pagrindinė buveinė ir delegacijos. Agentūra teiks reikiamą paramą.4. IŠTEKLIŲ APŽVALGA2006 m. Agentūros veiklos centrai valdo tokius finansinius išteklius:Įsipareigojimų asignavimai:- BJRM: 28,0 mln. eurų.- Kosovas: 45,5 mln. eurų.- Juodkalnij: 18,0 mln. eurų.- Serbija: 142,0 mln. eurų.- Serbijos ir Juodkalnijos valstybių sąjunga: 7,5 mln. eurų.RAC (įsipareigojimai, dėl kurių dar nesudarytos sutartys) 409,3 mln. eurų.2007 m. ir 2008 m. naujų įsipareigojimų nebus. Valdomi finansiniai ištekliai gali būti vertinami taip:- 2007 m. : RAC – 400 mln. eurų, RAL (neįvykdyti įsipareigojimai) – 690 mln. eurų (įskaitant RAC);- 2008 m .: RAC – 200 mln. eurų, RAL – 470 mln. eurų (įskaitant RAC);Milijonais eurųIšlaidų rūšis | n – 1 2006 m. | n metai 2007 m. | n + 1 2008 m. | n + 2 2009 m. |ERA administracinės išlaidos, finansuojamos iš veiklos asignavimų Eilutė 22 05 01/02/03 CARDS ĮA MA | 68,76 24,8 | - 23,96 | 20 | - |Agentūros administracinių išlaidų finansavimas pereinamuoju laikotarpiu 2007–2008 m. bus vykdomas veiklos asignavimų įsipareigojimais, kurie bus prisiimti 2006 m.2007–2008 m. agentūros išlaidų prognozės grindžiamos reikalavimu teikti finansavimą personalui, kuris reikalingas iki 2008 m. pabaigos valdyti finansinius išteklius, įvertintus 580 mln. eurų neprisiimtų įsipareigojimų ir 870 mln. eurų neįvykdytų įsipareigojimų, pagal Komisijos ataskaitą Tarybai dėl Europos rekonstrukcijos agentūros perspektyvos (COM(2005)710).Tikėtina, kad dalis personalo agentūrą paliks iki 2008 m. pabaigos. Tačiau šiame etape reikia numatyti biudžeto išteklius, kurie agentūrai suteiktų galimybę pasiūlyti, jei reikia, savo darbuotojams (laikiniesiems darbuotojams, sutartininkams, vietos personalui) sutartis iki 2008 m. pabaigos. Taip siekiama išvengti netikrumo, dėl kurio darbuotojai gali išvykti anksčiau numatyto laiko ir kuris gali sutrukdyti ERA visiškai įvykdyti užduotis. Visi nepanaudoti finansiniai ištekliai bus grąžinti į bendrąjį biudžetą.Administracinės išlaidos delegacijų nuolatiniams pareigūnams: Atlyginimai, pašalpos, išmokos, kompensacija/perkėlimas, priėmimai/atstovavimas, komandiruotės, atlyginimų tikslinimas. (eilutės nuo xx.010102 iki xx.010212) | - | 1,37 | 3,06 | 2,92 |Infrastruktūros administracinės išlaidos: pastatų nuoma ir mokesčiai, įrengimo darbai, asmenų ir biurų apsauga, baldai ir biuro įranga transportas ir jo priežiūra, telekomunikacijos ir informacinės technologijos, kitos administracinės išlaidos: eilutė | - | 1,23 | 1,20 | 1,04 |Iš viso (xx 01 01 02 xx.01.02.12 | 2,60 | 4,26 | 3,96 |Administracinės išlaidos delegacijų išorės personalui, IPA veiklos eilutė, 22.01.04.n (buvusi BA eilutė) – Išlaidos personalui – Išlaidos infrastruktūrai ___________________ Iš VISO | 1,82 3,08 _____ 4,90 | 12,44 7,80 _____ 20,24 | 10,75 7,35 _____ 18,10 |IŠ VISO delegacijų papildomų išlaidų (buvusios A6 ir BA eilutės) | - | 7,50 | 24,50 | 22,06 |2007 m. išlaidos išorės personalui buvo apskaičiuotos atsižvelgiant į tai, kad didžioji dalis paskyrimų bus vykdoma tik antrąjį pusmetį, išnaudojant 50 % metinių išlaidų.Išlaidos agentūros pagrindinės buveinės nuolatiniams darbuotojams2007 m. (8) | 2008 m. (15) | 2009 m. (15) |Išlaidos agentūros pagrindinės buveinės nuolatiniam personalui (įskaitant Relex/K personalą) | 0,44 | 1,06 | 1,27 |Vidutinės panaudotos išlaidos: 55 000 eurų vienam asmeniui pirmaisiais metais (6 mėn.); 85 000 eurų vienam asmeniui kitais metais.Teisės aktais numatytų kiekvienos delegacijos ir (arba) tarnybos darbuotojų suvestinė lentelė pereinamuoju laikotarpiu ir 2009 m.2007 m. | 2008 m. | 2009 m. |mln. eurų | mln. eurų | mln. eurų |SERBIJA | 4 NP | 0,80 | 4 NP | 0,94 | 4 NP | 0,93 |7 S 10 VT | 1,56 | 29 S 43 VT | 7,24 | 29 S 43 VT | 6,46 |KOSOVAS | 4 NP | 0,81 | 4 NP | 0,94 | 4 NP | 0,93 |6 S 10 VT | 1,44 | 24 S 43 VT | 6,32 | 24 S 43 VT | 5,67 |BJRM | 2 NP | 0,43 | 4 NP | 1,04 | 4 NP | 0,93 |5 S 7 VT | 1,28 | 22 S 28 VP | 5,31 | 22 S 28 VT | 4,72 |JUODKALNIJA | 2 NP | 0,55 | 5 NP | 1,34 | 5 NP | 1, 170 |1 S 3 VT | 0,61 | 4 S 13 VT | 1,35 | 4 S 13 VT | 1,24 |Šie darbuotojai jau 2007 m. turi dirbti su naująja priemone IPA bei prižiūrėti programavimą ir pirmųjų šia priemone finansuojamų veiksmų įgyvendinimą.2008 m. antrojoje pusėje šie darbuotojai taip pat turės pradėti dirbti su CARDS bylomis, kurios negalės būti baigtos iki metų pabaigos ir kurias delegacijos turės administruoti nuo 2009 01 01.2007 m. | 2008 m. | 2009 m. |mln. eurų. | mln. eurų. | mln. eurų. |NP delegacijose | 12 | 2,60 | 17 | 4,26 | 17 | 3.96 |S VT delegacijose | 19 30 | 4,90 | 79 127 | 20,243 | 79 127 | 18,10 |NP pagrindinėje buveinėje | 8 | 0,44 | 15 | 1,06 | 15 | 1,27 |IŠ VISO | 69 | 7,94 | 238 | 25,56 | 238 | 23,33 |Vidutinės išlaidos buvo apskaičiuotos taip:Nuolatiniai pareigūnai (NP): 13,363 EUR per mėn. (atlyginimas) + 647 EUR per mėn. (komandiruotės) +321 EUR per mėn. (atlyginimų tikslinimas) + 28,220 EUR vienkartinė išmoka pirmaisiais metais (su darbo pradžia susijusios išlaidos)Sutartininkai (S): 7 230 EUR per mėn.Vietos personalas (VT) : 1 953 EUR per mėn.Nuolatiniams pareigūnams ir sutartininkams taip pat skiriami 2 587 EUR per mėn. ir 10 000 EUR per metus išlaidoms už gyvenamosios vietos nuomą ir asmenų apsaugą apmokėti.Kadangi vietiniams tarnautojams neskiriamas Komisijos apmokamas gyvenamasis plotas, jų sutartims skirtos išlaidos yra tokios, kokios nurodytos (1 953 EUR per mėn.), prie kurių proporcingai pridedamos bendrosios infrastruktūros išlaidos delegacijoje.Kad delegacijos ir (arba) tarnybos būtų pasirengusios atlikti naujas užduotis, darbuotojai turi pradėti dirbti 2007 m. ir organizuoti veiklos perdavimą bei sudaryti sąlygas delegacijoms ir (arba) tarnyboms veiksmingai dirbti 2008 m. Be to, delegacijų ir (arba) tarnybų užduotis bus įgyvendinti IPA, o agentūros veikla bus sutelkta į laipsnišką CARDS programos baigimą.Nuolatines darbo vietas pagrindinėje agentūros buveinėje ir delegacijose užimančių darbuotojų suvestinė lentelė2006 m. | 2007 m. | 2008 m. | Iš viso |Delegacijos ir (arba) tarnybos | 12 | 5 | 17 |Pagrindinė buveinė | 8 | 7 | 15 |32 darbo vietų paskirstymas agentūros pagrindinėje buveinėje ir delegacijose ir (arba) tarnybose yra orientacinis ir galės būti keičiamas atsižvelgiant į politinius, administracinius ir informacijos saugumo reikalavimus.Išteklių sąmata griežtai susijusi su veiklos, kuria įgyvendinama Bendrijos pagalba pagal pasiruošimo stojimui strategiją, perdavimu. Klausimas dėl delegacijų ir (arba) tarnybų modernizavimo pagal kitus reikalavimus, kuriuos ES gali pateikti atsižvelgdama į politinius pokyčius vietoje (Kosove ir Juodkalnijoje), bus sprendžiamas atskirai.Žmogiškųjų išteklių ir administraciniai poreikiai bus finansuojami iš administruojančių GD metinių asignavimų lėšų.[1] OL L306, 2000 12 7, p. 7. Reglamentas su paskutiniais pakeitimais, padarytais Reglamentu (EB) Nr. 2068/2004 (OL L358, 2004 12 3, p. 2).[2] OL L306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L344, 2005 12 27, p. 23).[3] OL C p.[4] OL C p.[5] OL L306, 2000 12 7, p. 7. Reglamentas su paskutiniais pakeitimais, padarytais Reglamentu (EB) Nr. 2068/2004 (OL L 358, 2004 12 3, p. 2).